Ossi Tiihonen

Ossi Tiihonen (s. 25. maaliskuuta 1967)  on suomalainen poliitikko, Vapauden liiton puheenjohtaja ja Lohjan kaupunginvaltuutettu. Tiihonen on kuvaillut itseään kansallismieliseksi kansalaisaktivistiksi. Hän kannattaa Suomen eroa Euroopan unionista (kova euroskeptismi) ja vastustaa Suomen Nato-jäsenyyttä.

Vuoden 2021 kuntavaaleissa Tiihonen tuli valituksi Lohjan kaupunginvaltuustoon perussuomalaisten listalta. Elokuussa 2021 Tiihonen oli ehdolla perussuomalaisten puheenjohtajaksi muttei tullut valituksi. Syksyllä 2021 puolue ei hyväksynyt häntä ehdokkaaksi aluevaaleihin koronarokotekantansa vuoksi. Tiihonen erosi puolueesta joulukuussa ja liittyi Ano Turtiaisen Valta kuuluu kansalle -puolueeseen. Tiihonen erosi myös siitä ja perusti Vapauden liitto -nimisen puolueen, joka hyväksyttiin puoluerekisteriin toukokuussa 2022. 

Tiihonen on ollut Lohjan kaupunginvaltuutettu vuodesta 2021. Eduskuntavaaleissa 2023 Tiihonen oli ehdokkaana Uudenmaan vaalipiirissä. Hän sai 2148 ääntä eikä tullut valituksi.

Lähteet

Aiheesta muualla 
 Ossi Tiihosen kotisivu

Suomalaiset EU-kriitikot
Perussuomalaiset poliitikot
Lohjan kaupunginvaltuutetut
Suomen puolueiden puheenjohtajat
Vuonna 1967 syntyneet
Elävät henkilöt